Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: a 30/2001. (XII. 28.) KöM rendelethez
Paragraph Index: 947

d) A halászati üzemterv lejártának ideje. 2.3.5. Üdülés és idegenforgalom A tervezési területre irányuló idegenforgalom jellegének, nagyságrendjének, központjának infrastruktúrájának leírása. A területre jellemző szabadidős tevékenységek, az igénybe vett területek leírása. A tervezési területen található idegenforgalmi, látogatóközpontok, túraútvonalak térképi jelölése. Az üdülés, idegenforgalom férőhely kapacitásának felmérése, meghatározása, jellemzése. 2.3.6. Települési viszonyok A tervezési területen lévő, illetve a területhez közeli települések, lakóhelyek és a lakosság védett területre gyakorolt hatása. 2.3.7. Ipar, bányászat A tervezési területen található, illetve arra ható ipari tevékenység bemutatása. A területet terhelő kibocsátások, azoknak a védett területre gyakorolt hatásai. A tervezési területen található valamennyi felhagyott, működő, illetve tervezett bányához kapcsolódó meddőhányók, szállítási útvonalak a bányatelkek határainak térképi jelölésével. 2.3.8. Oktatás, bemutatás A tervezési területen folyó természetvédelmi oktatásinevelési, bemutatási tevékenységek infrastrukturális és intézményi hátterének (pl. bemutatóhelyek, tanösvények, oktatóközpontok, szakkörök, iskolák stb.) összefoglalása. 2.3.9. Kutatás A tervezési területen végzett, illetve folyamatban lévő jelentősebb természetvédelmi kutatások, publikációkkal, kutatási jelentésekkel, bibliográfiai hivatkozással történő bemutatása. A monitorozásra alkalmas kutatások mintaterületeinek térképi jelölése. 2.3.10. Egyéb használat A tervezési területen elhelyezkedő vonalas létesítmények (pl. utak, vezetékek), legális vagy illegális hulladéklerakó, illetve szennyvíz elhelyezésére használt helyek, katonai gyakorlóterek stb. számbavétele. 2.3.11. Kultúrtörténeti értékek A tervezési területen, illetve környékén található régészeti lelőhelyek, műemléki jelentőségű területek, a helyi építészeti örökség védelme alá tartózó értékeinek, csataés más emlékhelyek (pl. régészeti lelőhelyek, temetők) ipartörténeti emlékek, múzeumok, népi mesterségek, népművészek stb., illetve az e körbe tartozó egyedi tájértékek számbavétele. 2.4. Táji értékek A tervezési terület táji értékeinek (tájkép, tájjelleg) leírása, minősítése. A táji értékek megőrzése vagy alakítása szempontjából meghatározó sajátosságok leírása az e körbe tartozó egyedi tájértékek számbavétele. 2.5. Adatbázisok 2.5.1. Számítógépes adatbázisok Azoknak a hazai és nemzetközi adatbázisoknak a felsorolása, ahol a tervezési területre vonatkozóan információkat tárolnak. 2.5.2. A tervezési területre vonatkozó térképanyag A rendelkezésre álló térképanyagok, mint az EOTR térképek, a topográfiai, ingatlan-nyilvántartási, erdőtervi talajtani, geológiai, hidrológiai és vegetáció térképek. A térképek részletes adatai (jel, készítési év, tárolási hely). A térképek méretaránya 1:100 000—1:10 000, de tartalomtól függően nagyobb méretarányú térkép is használható. 2.5.3. A területre vonatkozó fotóanyagok A tervezési területre vonatkozó földi és légifotók, távérzékeléses felvételek adatai (készítés éve, méretarány, minősége, tárolási helye) jelezve — az ok megjelölésével —, ha a terület lefedettsége légifotókkal természetvédelmi szempontból nem kielégítő. A 2. § (2) bekezdés b) pontja szerinti dokumentumok tartalmi elemei

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes